Bestyrelserne i Jutlander Bank og Sparekassen Vendsyssel har mandag indgået en aftale om at søge om en fusion mellem de to pengeinstitutter. Det nye pengeinstitut skal gå under navnet "Sparekassen Danmark". Det oplyser Jutlander Bank mandag morgen i en pressemeddelelse på Fondsbørsen. Formålet er ifølge pressemeddelelsen at "skabe Danmarks største, mest velindtjenende og bedst kapitaliserede garantsparekasse." Hvis fusionen bliver vedtaget, vil banken have cirka 300.000 kunder og 1.200 medarbejdere. Hovedsædet vil være beliggende i Vrå i Hjørring Kommune, derudover vil der være to afdelinger i Aars og Hobro. Video: Hør hvad finanskommentator på TV 2 Ole Krohn spår den potentielle fusion kan betyde Forventningen er, at der skal træffes beslutningen om fusionen på en ekstraordinær generalforsamling i august 2021. Hvis fusionen bliver godkendt af Finanstilsynet og vedtaget, vil fusionen blive gennemført 1. september.
De to nordjyske banker, Jutlander Bank og Sparekassen Vendsyssel, vil fusionere og bliver dermed Danmarks største garantsparekasse. Bliver fusionen vedtaget, vil den træde i kraft 1. september.